સાથે-સાથે આજરોજ સમર્પણ દિન નિમિત્તે પ.પૂ. મહંત સ્વામી મહારાજના જીવનપ્રાણ સમા એવા શ્રી હરિકૃષ્ણ મહારાજની સુવર્ણતુલા વિધિ કરવામાં આવી હતી. આ સુવર્ણતુલા માં પુરુષ-મહિલા સર્વ હરિભક્તો એ યથાશક્તિ સેવા કરી હતી અને પોતાની હરિકૃષ્ણ મહારાજ પ્રત્યેની ભાવોર્મિ અને ભક્તિ અદા કરી હતી. તેમજ સાયં સભાના અંતિમ ચરણમાં તમામ હરિભક્તોને પોતાના આશીર્વચનમાં સ્વામીશ્રીએ જણાવ્યું હતું કે,’સમર્પણથી સ્વયં શ્રીજી મહારાજ તમારા બધા ના હૈયા સોનાના કરી દેશે અને મોક્ષની પ્રાપ્તિ આપણને શુદ્ધ પવિત્ર સંત તથા ભગવાન જ આપી શકે એમ છે.’ સાથો સાથ પ.પૂ. મહંત સ્વામી મહારાજ સમીપ દર્શનનો અદભુત લાભ પ્રત્યેક હરિભક્તોને સભા ની અંદર પ્રાપ્ત થયો હતો. ૮૫ વર્ષની જૈફ વયે પણ પ.પૂ.સ્વામીશ્રીએ સતત એક કલાકથી પણ વધારે સમય બિરાજમાન થઈને છેલ્લામાં છેલ્લા હરિભક્તને પોતાના સમીપ દર્શનથી કૃતાર્થ કર્યા હતા.